

**Eiropas Savienības kohēzijas politikas programmas 2021.–2027.gadam 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.5. pasākuma “Nodarbināto prasmju paaugstināšana un atbalsts kvalifikācijas iegūšanai, atbalsts darbaspēka mācībām saskaņā ar uzņēmumu pieprasījumu” projektu iesniegumu atlases nolikums (turpmāk – atlases nolikums)**

|  |  |  |
| --- | --- | --- |
| Specifiskā atbalsta mērķa vai pasākuma īstenošanu reglamentējošie Ministru kabineta noteikumi | Ministru kabineta 2025. gada 17. jūnija noteikumi Nr. 369 “[Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.5. pasākuma “Nodarbināto prasmju paaugstināšana un atbalsts kvalifikācijas iegūšanai, atbalsts darbaspēka mācībām saskaņā ar uzņēmumu pieprasījumu” īstenošanas noteikumi](https://likumi.lv/ta/id/361321)” (turpmāk – SAMP MK noteikumi) | |
| Finanšu nosacījumi | SAMP plānotais kopējais attiecināmais finansējums ir 19 937 020 *euro* (no tā elastības finansējums – 1 309 460 *euro*), tai skaitā Taisnīgas pārkārtošanās fonda (turpmāk – TPF) finansējums – 16 946 467 *euro* (no tā elastības finansējums – 1 113 041 *euro*) un valsts budžeta līdzfinansējums – 2 990 553 *euro* (no tā elastības finansējums – 196 419 *euro*).  Projekta iesniegumā pasākuma īstenošanai kopējo pasākuma pieejamo finansējumu plāno ne vairāk kā 18 627 560 *euro* apmērā, tai skaitā TPF finansējums – 15 833 426 *euro* apmērā un valsts budžeta līdzfinansējums – 2 794 134 *euro* apmērā.  Projekta iesniegumā iznākuma un rezultāta rādītājus plāno proporcionāli pasākumam pieejamam finansējumam.  TPF finansējuma intensitāti plāno nelielāku par 85% no projekta attiecināmo izmaksu kopsummas.  SAMP MK noteikumu 26. punktā minētās darbības ir atbalstāmas un Finansējuma saņēmējam izmaksas ir attiecināmas no 2025. gada 2. janvāra, savukārt sadarbības partnerim izmaksas ir attiecināmas pēc sadarbības līgumu noslēgšanas, bet ne agrāk kā no dienas, kad noslēgta vienošanās par projekta īstenošanu. | |
| Projekta īstenošanas termiņš | Ne ilgāk kā līdz 2029. gada 30. novembrim | |
| Projektu iesniegumu atlases īstenošanas veids | Ierobežota projektu iesniegumu atlase | |
| Projekta iesnieguma iesniegšanas termiņš | no 2025. gada  7. jūlija | līdz 2025. gada 26. augustam |
| Termiņš projekta iesnieguma iesniegšanai priekšizskatīšanā | no 2025. gada  7. jūlija | līdz 2025. gada  27. jūlijam |

1. Prasības projekta iesniedzējam un sadarbības partnerim
2. [Projekta iesniedzējs atbilstoši SAMP MK noteikumu 14. punktā noteiktajam ir **Valsts izglītības attīstības aģentūra**](http://likumi.lv/doc.php?id=259739).
3. Projekta iesniegumam jāpiesaista šādus sadarbības partnerus:
   1. **izglītības iestādes** SAMP MK noteikumu 26.3., 26.4., 26.5., 26.6., 26.7., 26.8. un 26.16. apakšpunktā minēto atbalstāmo darbību īstenošanā;
   2. **Latvijas Investīciju un attīstības aģentūru** SAMP noteikumu 26.1. apakšpunktā minētās atbalstāmās darbības īstenošanā;
   3. **Latgales, Vidzemes, Zemgales un Kurzemes statistiskā reģiona pašvaldības** SAMP MK noteikumu  26.2. un 26.3. apakšpunktā minētās atbalstāmās darbības īstenošanā;
   4. **Nodarbinātības valsts aģentūru**– SAMP MK noteikumu 26.3. apakšpunktā minētās atbalstāmās darbības īstenošanā;
   5. **Ekonomikas ministriju** – SAMP MK noteikumu 26.1. apakšpunktā minētās atbalstāmās darbības īstenošanā.
4. Projekta iesnieguma noformēšanas un iesniegšanas kārtība
5. Projekta iesniegumu iesniedz Kohēzijas politikas fondu vadības informācijas sistēmā (turpmāk – Projektu portāls) <https://projekti.cfla.gov.lv/>:
   1. juridiska persona, kura nav Projektu portāla e-vides lietotāja, iesniedz līguma un lietotāju tiesību veidlapas atbilstoši tīmekļvietnē <https://www.cfla.gov.lv/lv/par-e-vidi> norādītajam;]
   2. ja juridiskai personai, kura ir Projektu portāla e-vides lietotāja, nepieciešams labot, anulēt vai piešķirt lietotāju tiesības, tā iesniedz lietotāju tiesību veidlapu atbilstoši tīmekļvietnē <https://www.cfla.gov.lv/lv/par-e-vidi> norādītajam.
6. Projektu portālā aizpilda projekta iesnieguma datu laukus un pievieno šādus dokumentus:
   1. SAMP MK noteikumu 15.2., 15.3., 15.4. un 15.5. apakšpunktā norādīto sadarbības partneru **apliecinājumus par sadarbību** projektā;
   2. sadarbības partnera **apliecinājumus par informētību attiecībā uz interešu konflikta jautājumu regulējumu un to integrāciju iekšējās kontroles sistēmā** (*ja sadarbības partneris ir publiska persona, t. sk. tās iestāde, struktūrvienība, orgāns, kapitālsabiedrība*) *(atlases nolikuma 4. pielikums*);
   3. projekta budžetā (projekta iesnieguma sadaļā “Projekta budžeta kopsavilkums”) norādīto izmaksu apmēru pamatojošie dokumenti (ja tādi ir), vai **projekta budžetā iekļauto izmaksu aprēķina atšifrējums**, kas pamato projekta budžetā iekļauto izmaksu apmēru, tai skaitā informāciju par finansējuma apjomu, kas projekta ietvaros tiks novirzīts sadarbības partneriem.
7. Projekta iesniegumā atsauces uz pielikumiem norāda precīzi, nodrošinot to identificējamību. Papildus minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
8. Lai kvalitatīvi aizpildītu projekta iesniegumu, izmanto Projektu portāla e-vidē pie projekta iesnieguma attiecīgās sadaļas zem  iekļauto informāciju. Papildus, aizpildot projekta iesniegumu Projektu portālā, izmantojama Projektu portāla elektroniskā lietotāju rokasgrāmata (eLRG) − <https://elrg.cfla.gov.lv/>, kurā pieejamas aktuālās Projektu portāla funkcionalitāšu tehniskās un biznesa lietošanas instrukcijas, t.sk. par Projektu portāla ekrānskatiem, specifiskām datu ievades prasībām un pielietojamiem risinājumiem.
9. Izmaksu plānošanā jāņem vērā:
   1. [Finanšu ministrijas 2025. gada 9. jūnija vadlīnijas Nr. 1.2 “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā”](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda);
   2. [Finanšu ministrijas 2024.gada 2.aprīļa vadlīnijas Nr. 4.2. “Vienas vienības izmaksu standarta likmes aprēķina un piemērošanas metodika iekšzemes komandējumu izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.–2027. gadam īstenošanai””](https://www.esfondi.lv/normativie-akti-un-dokumenti/2021-2027-planosanas-periods/vienas-vienibas-izmaksu-standarta-likmes-aprekina-un-piemerosanas-metodika-iekszemes-komandejumu-izmaksam-darbibas-programmas-izaugsme-un-nodarbinatiba-un-eiropas-savienibas-kohezijas-politikas-programmas-2021-2027-gadam-istenosanai);
   3. [Finanšu ministrijas 2024.gada 17.maija vadlīnijas Nr.4.1. “Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.–2027.gadam īstenošanai””, kas pieejamas Finanšu ministrijas tīmekļa vietnē](https://www.esfondi.lv/normativie-akti-un-dokumenti/2021-2027-planosanas-periods/vienas-vienibas-izmaksu-standarta-likmes-aprekina-un-piemerosanas-metodika-1-km-izmaksam-darbibas-programmas-izaugsme-un-nodarbinatiba-un-eiropas-savienibas-kohezijas-politikas-programmas-2021-2027-gadam-istenosanai);
   4. SAMP MK noteikumu 29.8.1. ietvaros paredzēto izmaksu attiecināšanai plānots pārņemt [4.2.4.2. pasākuma apstiprināto metodiku “Vienības izmaksu standarta likmes aprēķina piemērošanas metodika personu zināšanu, kompetenču un prasmju novērtēšanai un konsultēšanai [..]](https://www.esfondi.lv/normativie-akti-un-dokumenti/2021-2027-planosanas-periods/vienibas-izmaksu-standarta-likmes-aprekina-piemerosanas-metodika-personu-zinasanu-kompetencu-un-prasmju-novertesanai-un-konsultesanai-4-2-4-2-pasakuma-atbalsts-pieauguso-individualajas-vajadzibas-balstitai-pieauguso-izglitibai-istenosanai)”[[1]](#footnote-2);
   5. SAMP MK noteikumu 29.8.2, 29.8.3., 29.8.4., 29.8.5. 29.12.7.ietvaros paredzēto izmaksu attiecināšanai plānots pārņemt [4.2.4.2. pasākuma ietvaros apstiprināto metodiku “Vienības izmaksu standarta likmes aprēķina piemērošanas metodika profesionālās tālākizglītības, profesionālās pilnveides, neformālās izglītības programmu, kā arī modulārās profesionālās izglītības programmas moduļa vai moduļu kopas un studiju moduļa vai studiju kursa apguves izmaksām [..]](https://www.esfondi.lv/guidelines_and_regulations_assets/4242_samp_vvim_11102024_apstiprinata.docx)”[[2]](#footnote-3);
   6. SAMP MK noteikumu 29.10. ietvaros paredzēto izmaksu attiecināšanai plānots pārņemt [4.2.4.2. pasākuma apstiprināto metodiku “Vienas vienības izmaksu standarta likmes aprēķina un piemērošanas metodika mērķa grupas iesaistei un karjeras konsultāciju īstenošanai [..]](https://www.esfondi.lv/normativie-akti-un-dokumenti/2021-2027-planosanas-periods/vienas-vienibas-izmaksu-4-2-4)”[[3]](#footnote-4);
   7. ņemot vērā, ka līdz atlases izsludināšanai SAMP MK noteikumu 29.8.7., 29.8.8., 29.8.11., 29.9., apakšpunktā minētas vienkāršoto izmaksu metodikas **netika apstiprinātas**, projekta iesnieguma atlasē **netiks veikta noteikto izmaksu pamatotības un apjoma detalizēta analīze**. Izmaksu pamatotības un atbilstības vienkāršoto izmaksu metodikām pārbaude tiks nodrošināta vienošanās par projekta īstenošanu izpildes laikā.
10. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
11. Projekta iesniegumā summas norāda *euro* ar precizitāti līdz diviem cipariem aiz komata.
12. **Projekta iesniegumu iesniedz līdz projekta iesnieguma iesniegšanas termiņa beigu datumam**.
13. Ja projekta iesniegums iesniegts pēc projekta iesnieguma iesniegšanas termiņa beigu datuma, tas netiek vērtēts. Centrālā finanšu un līgumu aģentūra (turpmāk – sadarbības iestāde) par to informē projekta iesniedzēju.
14. Projekta iesniedzējam pēc projekta iesnieguma iesniegšanas sadarbības iestādē, tiek nosūtīta KPVIS automātiski sagatavota elektroniskā pasta vēstule par projekta iesnieguma iesniegšanu.
15. Konsultatīvais atbalsts ierobežotā projektu iesniegumu atlasē
16. Projekta iesniedzējs, sagatavojot projekta iesniegumu, var saņemt sadarbības iestādes konsultatīvo atbalstu projekta iesnieguma sagatavošanai, vienu reizi iesniedzot projekta iesniegumu priekšizskatīšanai Projektu portālā **līdz 2025. gada 27. jūlijam.**
17. Ja projekta iesniegums iesniegts priekšizskatīšanai, sadarbības iestāde **10 darbdienu laikā** izskata priekšizskatīšanai saņemto projekta iesniegumu un Projektu portāla e-vidē sniedz viedokli par projekta iesniegumā norādītās informācijas atbilstību SAMP MK noteikumu un šī atlases nolikuma prasībām. Ja atlases nolikuma 20. punktā minētā vērtēšanas komisija ir izveidota līdz projekta iesnieguma iesniegšanai priekšizskatīšanā, atbildīgās iestādes un nozares ministrijas pārstāvji, kuri norīkoti darbam vērtēšanas komisijā, var iesaistīties priekšizskatīšanai iesniegtā projekta iesnieguma izskatīšanā. Priekšizskatīšanā sniegtajam vērtēšanas komisijas viedoklim un komentāriem ir rekomendējošs raksturs.
18. Pēc priekšizskatīšanas projekta iesniedzējam ir tiesības precizēt projekta iesniegumu, ievērojot projekta iesnieguma iesniegšanas termiņa beigu datumu.
19. Ja pēc projekta iesnieguma iesniegšanas sadarbības iestāde projekta iesniegumā konstatē tehniskas neprecizitātes vai tādas nepilnības, ko var novērst līdz šī atlases nolikuma 27. punktā noteiktā lēmuma pieņemšanai, sadarbības iestāde Projektu portālā ziņojuma veidā informē projekta iesniedzēju par konstatētajām neprecizitātēm un to novēršanai veicamajām darbībām, nosakot izpildes termiņu.
20. Pēc šī atlases nolikuma 16. punktā norādītās informācijas saņemšanas projekta iesniedzējam ir tiesības sadarbības iestādes noteiktajā termiņā precizēt projekta iesniegumu, nemainot to pēc būtības. Pēc precizējumu veikšanas projekta iesniedzējs atkārtoti iesniedz projekta iesniegumu Projektu portālā.
21. Pēc šī atlases nolikuma 16. punktā minētajā ziņojumā norādītā izpildes termiņa vērtēšanas komisija izvērtē projekta iesniegumu un sniedz atzinumu šī atlases nolikuma V. nodaļā noteiktajā kārtībā. Gadījumā, ja projekta iesniegums nav atkārtoti iesniegts šī atlases nolikuma 17. punktā noteiktajā kārtībā, komisija vērtē projekta iesniegumu sākotnēji iesniegtās informācijas apjomā.
22. Pēc šī atlases nolikuma 13. punktā noteiktā termiņa un 16. punktā minētajā ziņojumā norādītā termiņa šajā nodaļā noteiktais konsultatīvais atbalsts netiek nodrošināts.
23. Projekta iesnieguma vērtēšanas kārtība
24. Projekta iesnieguma vērtēšanai sadarbības iestāde ar rīkojumu izveido Eiropas Savienības fondu 2021.–2027. gada plānošanas perioda vadības likuma (turpmāk – Likums) 21. panta prasībām atbilstošu projekta iesnieguma vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas 2024/2509[[4]](#footnote-5) 61. pantā noteikto.
25. Vērtēšanas komisijas locekļi ir atbildīgi par projekta iesnieguma savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
26. Vērtēšanas komisija pēc projekta iesnieguma iesniegšanas termiņa beigu datuma vērtē projekta iesniegumu saskaņā ar projekta iesnieguma vērtēšanas kritērijiem, ievērojot projekta iesnieguma vērtēšanas kritēriju piemērošanas metodikā noteikto (atlases nolikuma 1. pielikums) un Projektu portālā aizpildot projekta iesnieguma vērtēšanas veidlapu.
27. Pirms šī nolikuma 25. punktā noteiktās vērtēšanas uzsākšanas komisija pārbauda projekta sadarbības partneru (*kas atbilst privāto tiesību juridisko personu statusam*) un ar tiem saistīto fizisko personu[[5]](#footnote-6) atbilstību Likuma 22. un 26. pantā noteiktajiem izslēgšanas noteikumiem, ievērojot MK noteikumos Nr. 408[[6]](#footnote-7) noteikto kārtību, un veic projekta sadarbības partnera un ar tiem saistīto fizisko personu[[7]](#footnote-8) pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja sadarbības partneris atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums nav uzskatāms par noraidītu, bet šī nolikuma 25. punktā noteiktajā atzinumā iekļauj nosacījumu **izslēgt attiecīgo sadarbības partneri no dalības projektā**.
28. Projekta iesnieguma atbilstību projektu vērtēšanas kritērijiem vērtē šādā secībā:
    1. vienotie kritēriji (vērtē visi balsstiesīgie vērtēšanas komisijas locekļi),
    2. vienotie izvēles kritēriji (vērtē visi balsstiesīgie vērtēšanas komisijas locekļi).
29. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
30. Pēc precizētā projekta iesnieguma saņemšanas sadarbības iestādē komisija izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu Projektu portālā.
31. Lēmuma pieņemšanas un paziņošanas kārtība
32. Sadarbības iestāde, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
    1. projekta iesnieguma apstiprināšanu;
    2. projekta iesnieguma apstiprināšanu ar nosacījumu;
    3. projekta iesnieguma noraidīšanu.
33. Lēmumu sadarbības iestāde pieņem 3 mēnešu laikā pēc projekta iesniegum iesniegšanas termiņa beigu datuma.
34. Pirms nolikuma 27.1. apakšpunktā noteiktā lēmuma pieņemšanas vai 33.1. apakšpunktā noteiktā atzinuma izdošanas sadarbības iestāde atkārtoti pārbauda projekta sadarbības partnera *(kas atbilst privāto tiesību juridisko personu statusam)* un ar to saistīto fizisko personu atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408[[8]](#footnote-9) noteikto kārtību, un veic projekta sadarbības partneru un ar tiem saistīto fizisko personu pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja pirms 33.1. apakšpunktā noteiktā atzinuma izdošanas projekta sadarbības partneris atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu neatkarīgi no vērtēšanas komisijas 25. punktā noteiktā atzinuma.
35. Lēmumu par projekta iesnieguma apstiprināšanu sadarbības iestāde pieņem, ja iestājas vismaz viens no nosacījumiem:
    1. uz projekta sadarbības partneri *(kas atbilst privāto tiesību juridisko personu statusam)* un ar to saistītajām fiziskajām personām nav attiecināms neviens no Likuma 22. pantā minētajiem izslēgšanas noteikumiem;
    2. projekta sadarbības partnerim *(kas atbilst privāto tiesību juridisko personu statusam)* un ar to saistītajām fiziskajām personām nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
    3. projekta iesniegums atbilst projektu iesniegumu vērtēšanas kritērijiem.
36. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt sadarbības iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
37. Lēmumu par projekta iesnieguma noraidīšanu sadarbības iestāde pieņem, ja projekta iesniedzējs nav uzaicināts iesniegt projekta iesniegumu.
38. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas vērtēšanas komisija vērtē projekta iesniegumu. Ja tiek konstatēta kāda no lēmumā noteiktajiem nosacījumiem neizpilde vai ja projekta iesniedzēja iesniegtās vai vērtēšanas komisijai pieejamās informācijas dēļ projekta iesniegums neatbilst kādam projekta iesnieguma vērtēšanas kritērijam, precizētā projekta iesnieguma vērtēšanu neturpina. Pamatojoties uz vērtēšanas komisijas atzinumu par nosacījumu izpildi vai neizpildi, sadarbības iestāde izdod atzinumu par:
    1. lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
    2. lēmumā noteikto nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās vai vērtēšanas komisijai pieejamās informācijas dēļ projekta iesniegums neatbilst projektu iesniegumu vērtēšanas kritērijiem.
39. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi vai neizpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par vienošanās slēgšanas procedūru.
40. Informāciju par apstiprināto projekta iesniegumu sadarbības iestāde publicē tīmekļa vietnē [www.esfondi.lv](http://www.esfondi.lv).
41. Papildu informācija
42. Jautājumus par projekta iesnieguma sagatavošanu un iesniegšanu lūdzam:
    1. sūtīt uz tīmekļa vietnē <https://www.cfla.gov.lv/lv/6-1-1-5> norādītās kontaktpersonas elektroniskā pasta adresi vai [pasts@cfla.gov.lv](mailto:pasts@cfla.gov.lv) vai
    2. vērsties sadarbības iestādes Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
43. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projektu iesniegumu iesniegšanas termiņa beigu datumam.
44. Atbildes uz iesūtītajiem jautājumiem tiks nosūtītas elektroniski jautājuma uzdevējam.
45. Tehniskais atbalsts par projekta iesnieguma aizpildīšanu Projektu portāla e-vidē tiek sniegts sadarbības iestādes oficiālajā darba laikā, aizpildot pieteikumu , rakstot uz [vis@cfla.gov.lv](mailto:vis@cfla.gov.lv) vai zvanot uz +371 20003306.
46. Aktuālā informācija par projektu iesniegumu atlasi un atbildes uz biežāk uzdotajiem jautājumiem ir pieejamas tīmekļa vietnē <https://www.cfla.gov.lv/lv/2021-2027-projektu-atlases>.
47. Vienošanās par projekta īstenošanu projekta teksts vienošanās slēgšanas procesā var tikt precizēts atbilstoši projekta specifikai.
48. Saskaņā ar Likuma 26. pantu sadarbības iestāde ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
    1. apzināti sniegusi nepatiesu informāciju, kas ir būtiska projekta iesnieguma novērtēšanai;
    2. īstenojot projektu, apzināti sniegusi sadarbības iestādei nepatiesu informāciju vai citādi ļaunprātīgi rīkojusies saistībā ar projekta īstenošanu, kas bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi tiesības vienpusēji atkāpties no līguma par projekta īstenošanu;
    3. radījusi mākslīgus apstākļus vai apzināti sniegusi faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tai labvēlīgu lēmumu.

**Pielikumi:**

|  |  |
| --- | --- |
| 1. pielikums. | Projektu iesniegumu vērtēšanas kritēriji un to piemērošanas metodika uz 14 lapām. |
| 2. pielikums. | Vienošanās par projekta īstenošanu[[9]](#footnote-10) projekts uz 27 lapām. |
| 3. pielikums. | Sadarbības partnera apliecinājums par informētību attiecībā uz interešu konflikta jautājumu regulējumu un to integrāciju iekšējās kontroles sistēmā un 2 lapām. |

*T.Tokareva, 27044919*

[*tatjana.tokareva@cfla.gov.lv*](mailto:tatjana.tokareva@cfla.gov.lv)

1. Eiropas Savienības fondu 2021. -2027. gada plānošanas perioda [4.2.4.2. pasākuma 2024. gada 29. oktobrī apstiprinātā metodika](https://www.esfondi.lv/normativie-akti-un-dokumenti/2021-2027-planosanas-periods/vienibas-izmaksu-standarta-likmes-aprekina-piemerosanas-metodika-personu-zinasanu-kompetencu-un-prasmju-novertesanai-un-konsultesanai-4-2-4-2-pasakuma-atbalsts-pieauguso-individualajas-vajadzibas-balstitai-pieauguso-izglitibai-istenosanai) “Vienības izmaksu standarta likmes aprēķina piemērošanas metodika personu zināšanu, kompetenču un prasmju novērtēšanai un konsultēšanai 4.2.4.2. pasākuma "Atbalsts pieaugušo individuālajās vajadzībās balstītai pieaugušo izglītībai” īstenošanai”. [↑](#footnote-ref-2)
2. Eiropas Savienības fondu 2021. -2027. gada plānošanas perioda [4.2.4.2. pasākuma 2024. gada 11. oktobrī apstiprinātā metodika](https://www.esfondi.lv/guidelines_and_regulations_assets/4242_samp_vvim_11102024_apstiprinata.docx) “Vienības izmaksu standarta likmes aprēķina piemērošanas metodika profesionālās tālākizglītības, profesionālās pilnveides, neformālās izglītības programmu, kā arī modulārās profesionālās izglītības programmas moduļa vai moduļu kopas un studiju moduļa vai studiju kursa apguves izmaksām Eiropas Savienības Kohēzijas politikas programmas 2021. – 2027. gadam 4.2.4. specifiskā atbalsta mērķa “Veicināt mūžizglītību, jo īpaši paredzot elastīgas kvalifikācijas paaugstināšanas un pārkvalificēšanās iespējas visiem, ņemot vērā digitālās prasmes, labāk paredzot pārmaiņas un jaunas prasības pēc prasmēm, kas balstītas uz darba tirgus vajadzībām, atvieglojot karjeras maiņu un sekmējot profesionālo mobilitāti” 4.2.4.2. pasākuma “Atbalsts pieaugušo individuālajās vajadzībās balstītai pieaugušo izglītībai” īstenošanai”. [↑](#footnote-ref-3)
3. Eiropas Savienības fondu [4.2.4.2. pasākuma 2025. gada 03. februārī apstiprinātā metodika](https://www.esfondi.lv/normativie-akti-un-dokumenti/2021-2027-planosanas-periods/vienas-vienibas-izmaksu-4-2-4) “Vienas vienības izmaksu standarta likmes aprēķina un piemērošanas metodika mērķa grupas iesaistei un karjeras konsultāciju īstenošanai Eiropas Savienības Kohēzijas politikas programmas 2021. – 2027. gadam 4.2.4. specifiskā atbalsta mērķa “Veicināt mūžizglītību, jo īpaši paredzot elastīgas kvalifikācijas paaugstināšanas un pārkvalificēšanās iespējas visiem, ņemot vērā digitālās prasmes, labāk paredzot pārmaiņas un jaunas prasības pēc prasmēm, kas balstītas uz darba tirgus vajadzībām, atvieglojot karjeras maiņu un sekmējot profesionālo mobilitāti” 4.2.4.2. pasākuma “Atbalsts pieaugušo individuālajās vajadzībās balstītai pieaugušo izglītībai” ietvaros””. [↑](#footnote-ref-4)
4. Eiropas Parlamenta un Padomes 2024. gada 23. septembra Regula (ES, Euratom) 2024/2509 par finanšu noteikumiem, ko piemēro Savienības vispārējam budžetam. Pieejams šeit: [*https://eur-lex.europa.eu/legal-content/lv/TXT/?uri=CELEX%3A32024R2509*](https://eur-lex.europa.eu/legal-content/lv/TXT/?uri=CELEX%3A32024R2509) [↑](#footnote-ref-5)
5. Valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju vai sadarbības partneri ar filiāli saistītās darbībās. [↑](#footnote-ref-6)
6. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-7)
7. Valdes vai padomes loceklis, patiesais labuma guvējs, pārstāvēttiesīgā persona vai prokūrists, vai persona, kura ir pilnvarota pārstāvēt projekta iesniedzēju vai sadarbības partneri darbībās, kas saistītas ar filiāli. [↑](#footnote-ref-8)
8. Ministru kabineta 2023.gada 13.jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā”. [↑](#footnote-ref-9)
9. *Vienošanās par projekta īstenošanu tiek parakstīts/ -ta Projektu portālā un netiek noformēts/ -ta atsevišķa elektroniska dokumenta formā. Atlases nolikuma pielikumā pievienota Vienošanās par projekta īstenošanu standartformas priekšskatījuma izdruka, un tā satur būtiskākos projekta īstenošanas nosacījumus. Izdrukā ar simbolu “@” apzīmēti mainīgie elementi.* [↑](#footnote-ref-10)